นิกเกอิเปิดร่วง 303.88 จุด ตามทิศทางตลาดหุ้นสหรัฐ,ยุโรป
ดัชนีนิกเกอิตลาดหุ้นโตเกียวเปิดตลาดร่วงลง 303.88 จุด หรือ 1.67% แตะที่ 17,861.81 จุดในวันนี้ เพราะได้รับแรงกดดันจากการร่วงลงอย่างหนักของตลาดหุ้นสหรัฐและยุโรป อันเนื่องมาจากความวิตกกังวลเกี่ยวกับการชะลอตัวของภาคการผลิตในสหรัฐและจีน
2 ก.ย. 2558

ผู้สื่อข่าวรายงานว่า ดัชนีนิกเกอิตลาดหุ้นโตเกียวเปิดตลาดร่วงลง 303.88 จุด หรือ 1.67% แตะที่ 17,861.81 จุดในวันนี้ เพราะได้รับแรงกดดันจากการร่วงลงอย่างหนักของตลาดหุ้นสหรัฐและยุโรป อันเนื่องมาจากความวิตกกังวลเกี่ยวกับการชะลอตัวของภาคการผลิตในสหรัฐและจีน
ทั้งนี้ มาร์กิตซึ่งเป็นบริษัทสำรวจข้อมูลทางการเงิน ระบุว่า ดัชนีผู้จัดการฝ่ายจัดซื้อ (PMI) ภาคการผลิตของจีน ลดลงแตะ 47.3 ในเดือนส.ค. จาก 47.8 ในเดือนก.ค. นับเป็นเดือนที่ 6 ติดต่อกันที่ดัชนีปรับตัวต่ำกว่าระดับ 50
ขณะที่สถาบันจัดการด้านอุปทานของสหรัฐ (ISM) เปิดเผยว่า ดัชนี PMI ภาคการผลิต อยู่ที่ระดับ 51.1 ในเดือนส.ค. ลดลงจากระดับ 52.7 ในเดือนก.ค. โดยได้รับผลกระทบจากดอลลาร์ที่แข็งค่า และเศรษฐกิจโลกที่ซบเซา